Die jaar 252 was 'n skrikkeljaar wat volgens die Gregoriaanse kalender op 'n Donderdag begin het. Dit was die 52ste jaar van die 3de eeu n.C. In teenstelling met gewone jare het die jaar 366 dae en 'n 29 Februarie gehad. Keiser Trebonianus Gallus sit Pous Cornelius in die tronk, dit is die enigste bewys van Christenvervolging deur díe keiser. Valerianus herskep die Legio III Augusta (Derde Augustiaanse Legioen) om die Berbers te bestry. Keiserin Pan, vrou van Sun Quan sterf onder raaiselagtige omstandighede. Kort na sy vrou se dood, sterf Sun Quan op die ouderdom van 70 jaar. Sun Liang volg Sun Quan as die keiser van die Sjinese Koninkryk van Wu op. Die Sassanid–Koningkryk onder leiding van Shah Shapur I (ook bekend as Shapur I die Grote) val die oostelike grens van die Romeinse Ryk aan. Die plaaslike Romeinse troepe is in die Slag van Barbalissos verslaan. Die antieke stad, Zeugma word totaal vernietig. In Ethiopië en Kartago breek 'n pes–epidemie uit, wat vinnig oor die hele Romeinse Ryk versprei en vyftien jaar lank duur. Wei Huacun, stigter van die Shangqing–sekte.